{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Uredba o načinu ustrojavanja, sadržaju i vođenju Središnjeg elektroničkog registra razvojnih projekata"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Povjerenik za informiranje","UREDBU,\nIX. KLASIFIKACIJA PODATAKA PREMA DOSTUPNOSTI","Komentar na članak 18. stavak 4.:\n\nZakonom o pravu na pristup informacijama (NN 25/13, 85/15), kojim su preuzete odredbe Direktive 2013/37/EU Europskog parlamenta i Vijeća od 26. lipnja 2013. o izmjeni Direktive 2003/98/EZ o ponovnoj uporabi informacija javnog sektora (SL L 175, 27.6.2013.), propisana je obveza svih tijela javne vlasti da, u svrhu poticanja i olakšavanja ponovne uporabe informacija, na svojim internetskim stranicama u strojno čitljivom formatu i otvorenom obliku objavljuju informacije, odnosno skupove podataka (baze, registre, evidencije, upisnike, liste, popise itd.) koje su izradili u okviru svoje nadležnosti, a za koje ne postoje zakonska ograničenja pristupa i ponovne uporabe. \n\nMinistarstvo regionalnog razvoja i fondova Europske unije nadležno je za vođenje Registra projekata, koji sadrži javno dostupne podatke, navedene u članku 18. stavku 2. Uredbe. Povjerenik za informiranje kao neovisno tijelo nadležno za zaštitu, praćenje i promicanje prava na pristup informacijama i ponovnu uporabu informacija te tijelo koje nadzire provedbu Zakona o pravu na pristup informacijama, smatra potrebnim ukazati na zakonsku obvezu objave navedenih javno dostupnih podataka iz Registra projekata u strojno čitljivom formatu, s ciljem ostvarenja zahtjeva koje pred tijela javne vlasti postavlja navedena europska Direktiva i članak 10. Zakona o pravu na pristup informacijama.\n\nStoga Povjerenik za informiranje predlaže da se stavak 4. članka 18. nadopuni, odnosno izmijeni na sljedeći način: \n(4) Javno dostupni podaci iz Registra projekata dostupni su u strojno čitljivom formatu na mrežnoj stranici Ministarstva.","Prihvaćen","Poštovani,\n\nprihvaća se  prijedlog nadopune stavka 4. članka 18, odnosno izmjene na sljedeći način: (4) Javno dostupni podaci iz Registra projekata dostupni su u strojno čitljivom formatu na mrežnoj stranici Ministarstva.\n\nNaime, u skladu s odredbama Zakona o sustavu strateškog planiranja i upravljanja razvojem Republike Hrvatske (NN 123/2017), informacijski sustav je baza podataka i alat za:\n\n-              prikupljanje podataka o provedbi dokumenata strateškog planiranja i ostvarenim rezultatima, ishodima i učincima provedbe javnih politika, \n-              pripremanje izvješća o provedbi i\n-              osiguravanje potrebnih podataka za učinkovito upravljanje.\n\nInformacijski sustav sadržava i Registar projekata, sa javno dostupnim podacima predviđenim za objavu na mrežnim stranicama Ministarstva regionalnoga razvoja i fondova Europske unije, u strojno čitljivom formatu."]